ДО
ОБЩИНСКИ СЪВЕТ – ВРАЦА 
ПРЕДЛОЖЕНИЕ

от Калин Каменов
Кмет на Община Враца

ОТНОСНО: Приемане на проект на Наредба за изменение и допълнение на Наредбата за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Представям на Вашето внимание проект на Наредба за изменение и допълнение Наредбата за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца (Наредбата), с който се предвиждат въвеждане на еврова равностойност на посочените в наредбата цени и размери на санкциите при запазване на левовата такава. 
1. Причини, които налагат измененията и допълненията в Наредбата:
В Държавен вестник, бр. 70 от 20.08.2024 г. е обнародван приетия от Народното събрание Закон за въвеждане на еврото в Република България (по-долу ЗВЕРБ, „Закона“). Този нормативен акт урежда принципите, правилата и процедурите за въвеждане на еврото като парична единица в Република България и е ключов етап в осъществяването на стратегическата цел на държавата за присъединяване към еврозоната. Един от основните принципи, които Законът адресира е този на приемственост и автоматично превалутиране от левове в евро, в съответствие с което в него са регламентирани и правила за превалутиране (чл. 12 от ЗВЕРБ) и за закръгляване (чл. 13 от ЗВЕРБ). Въвежда се период на двойно обозначаване на цените на стоките и услугите в евро и в левове като периодът започва един месец след датата на влизане в сила на Решението за приемането на еврото и приключва 12 месеца след датата на въвеждане на еврото в Република България. Дейността по подготовката за въвеждане на еврото е мащабен процес, който изисква изменения и в подзаконовата нормативна рамка. Така, с §6 от Преходните и заключителни разпоредби на ЗВЕРБ, на органите на местното самоуправление е възложено да приемат изменения и допълнения в подзаконови нормативни актове, необходими за изпълнението му, като изрично е посочено, че измененията и допълненията в тези актове влизат в сила от датата на въвеждане на еврото в страната. Дата на въвеждане на еврото в Република България съгласно чл. 3 от ЗВЕРБ е датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.
2. Основни цели, които се поставят с приемането на предложените изменения и допълнения в Наредбата:
- Привеждане на разпоредбите на Наредбата в съответствие с изискванията, правилата и принципите, заложени в Закона за въвеждане на еврото в Република България;
- Повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения.
3. Финансови и други средства, необходими за прилагането на новата уредба: 

За прилагането на измененията и допълненията на Наредбата не са необходими допълнителни финансови средства от бюджета на Община Враца и няма да доведат до допълнителна финансова тежест за лицата.
4. Очаквани резултати от приемането на предложените изменения и допълнения в Наредбата:

С приемането на настоящия проект на Наредба за изменение и допълнение на Наредбата за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца ще бъдат създадени условия за регламентиране на обществените отношения с цел безпрепятственото преминаване от лева към еврото. Съгласно чл. 4 от ЗВЕРБ, считано от датата на въвеждане на еврото в Република България, валутата на Република България е еврото. 
Предложените изменения и допълнения ще приведат подзаконовия нормативен акт в съответствие с нормативните актове от по-висока степен.
5. Анализ за съответствие с правото на Европейския съюз:

Предлаганият проект на Наредба за изменение и допълнение на Наредбата за Наредбата за  превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца е в съответствие с Европейската харта за местно самоуправление, директивите на Европейската общност, свързани с тази материя и не противоречат на норми от по-висока йерархия и на европейското законодателство.
Преди внасянето на проекта за изменение и допълнение на Наредбата са спазени условията на чл. 26, ал. 3 и ал. 4 от Закона за нормативните актове, същият е публикуван на интернет страницата на Община Враца и на заинтересованите лица е предоставен 30-дневен срок за писмени предложения и становища.

Във връзка с гореизложените мотиви предлагам Проект на решение.

Приложение: съгласно текста.
Вносител:
Калин Каменов
Кмет на Община Враца
    Проект! 
О Б Щ И Н С К И   СЪ В Е Т  - В Р А Ц А

Р Е Ш Е Н И Е
№…………………
от……………….....

ОТНОСНО: Приемане на Наредба за изменение и допълнение на Наредбата за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца 
ОБЩИНСКИ СЪВЕТ

На основание чл. 21, ал. 1, т. 23 и ал. 2 от Закона за местното самоуправление и местната администрация, чл. 26, ал. 3 и ал. 4 от Закона за нормативните актове и чл. 79, ал. 2 от Правилника за организацията и дейността на Общински съвет – Враца, неговите комисии и взаимодействието му с общинска администрация и при мотиви, изложени в Предложението
РЕШИ:

Приема Наредба за изменение и допълнение на Наредбата за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца (Приета с решение № 176/28.05.2024 г. на Общински съвет Враца), съгласно Приложението, неразделна част от настоящото решение.
Вносител:
Калин Каменов
Кмет на Община Враца
Приложение 

Наредба за изменение и допълнение на Наредбата

за превоз на пътници и условия за пътуване с превозни средства, собственост на „Тролейбусен транспорт – Враца“ ЕООД на територията на община Враца

(Приета с Решение № 176/28.05.2024 г. на ОбС Враца)

§ 1. В чл. 32, ал. 1 след съкращението „лв.“ се поставя запетая и се добавя следния текст: „съответно от 25,56 до 51,13 евро“ и разпоредбата придобива следната редакция:

„Чл. 32. (1) Лице, което наруши разпоредбите на таза Наредба, се наказва с глоба в размер от 50 до 100 лв, съответно от 25,56 до 51,13 евро.“

§ 2. Приложение 1 към чл. 6 и чл. 7 се изменя и допълва, както следва: 
„ЦЕНИ НА ПРЕВОЗНИТЕ ДОКУМЕНТИ, ИЗДАВАНИ ОТ„ТРОЛЕЙБУСЕН ТРАНСПОРТ – ВРАЦА“ ЕООД

	№
	Вид на превозен документ
	Цена 
	Валидност

	
	
	(с ДДС)
	

	1
	Билети:

	11.
	Билет за еднократно пътуване, закупен от водача
	1,30 лв./0,66 евро
	Закупува се в момента на качване в превозното средство и е валиден за конкретното пътуване в превозното средство, линията и посоката.

	12.
	Билет за еднократно пътуване
	1,00 лв./0,51 евро
	Валиден за едно еднопосочно пътуване в превозното средство, в което е валидиран. 

	13.
	Билет за еднократно пътуване на лице, притежаващо преференциална персонализирана електронна карта по чл. 17
	0,50 лв./0,26 евро
	Валиден за едно еднопосочно пътуване в превозното средство, в което е валидиран.

	14.
	Билет за таксуване на нередовен пътник
	10,00 лв./5,11 евро
	Издава се от контрольор в момента на установяване на нередовен пътник.

	2
	Абонаментни карти:

	21.
	Редовна тарифа – неперсонализирани превозни документи

	21.1.
	Еднодневна карта - за всички линии 
	3,00 лв./1,53 евро
	Важи за един ден

	21.2.
	Едномесечна карта - за всички линии
	53,00 лв./27,10 евро
	Важи в рамките на 1 месец

	21.3.
	Тримесечна карта  - за всички линии
	127,00 лв./64,93 евро
	Важи в рамките на 3 месеца

	22.
	Редовна тарифа – персонализирани превозни документи

	22.1.
	Едномесечна карта - за една линия
	33,00 лв./16,87 евро
	Важи в рамките на 1 месец

	22.2.
	Едномесечна карта - за всички линии
	38,00 лв./19,43 евро
	Важи в рамките на 1 месец

	22.3.
	Тримесечна карта  - за всички линии
	90,00 лв./46,02 евро
	Важи в рамките на 3 месеца

	22.4.
	Годишна карта за всички линии
	365,00 лв./186,62 евро
	Важи в рамките на 1 година

	Преференциални абонаменти

	23.
	За лица, получаващи пенсия, съгласно Глава VІ от Кодекса за социално осигуряване, навършили възрастта по чл. 68, ал. 1-3 от КСО 

	23.1.
	Едномесечна карта - за една линия
	26,00 лв./13,29 евро
	Важи в рамките на 1 месец

	23.2.
	Едномесечна карта - за всички линии
	30,00 лв./15,34 евро
	Важи в рамките на 1 месец

	24.
	За редовни студенти, докторантите редовно обучение и всички ученици до 19-годишна възраст включително, учащи в учебни заведения, намиращи се на територията на град Враца.

	24.1.
	Едномесечна карта - за една линия
	23,00 лв./11,76 евро
	Важи в рамките на 1 месец

	24.2.
	Едномесечна карта - за всички линии
	27,00 лв./13,80 евро
	Важи в рамките на 1 месец

	25.
	За лица по чл. 17:

1.
лица над 65 навършени години, получаващи пенсия при условията на гл. VI от Кодекса за социално осигуряване (КСО), навършили възраст по чл. 68, ал. 1 - 3 от КСО, с постоянен адрес на територията на Община Враца, с месечни доходи, по-малки от размера на две минимални пенсии за осигурителен стаж и възраст. Месечните доходи, освен доходите от пенсии, включват и доходи по трудови и извън трудови правоотношения, доходи от наеми и други.

2.
лица с трайно намалена работоспособност над 70%, определена с експертно решение на ТЕЛК и постоянен адрес в Община Враца, с месечни доходи, по-малки от размера на две минимални пенсии за осигурителен стаж и възраст. Месечните доходи, освен доходите от пенсии, включват и доходи по трудови и извънтрудови правоотношения, доходи от наеми. 

3.
лица с трайно намалена работоспособност от 50 до 70% определена с експертно решение на ТЕЛК с дефицит на придвижване и издръжливост на долни крайници срещу издадено удостоверение от дирекция „Социално подпомагане“ Враца и постоянен адрес в Община Враца с месечни доходи, по-малки от размера на две минимални пенсии за осигурителен стаж и възраст. Месечните доходи, освен доходите от пенсии, включват и доходи по трудови и извънтрудови правоотношения, доходи от наеми. 

4.
лица с трайни сетивни нарушения, определени с експертно решение на ТЕЛК с над 90% трайно намалена работоспособност/вид и степен на увреждане, с право на чужда помощ съгласно чл. 103 от Кодекса за социално осигуряване;

5.
лица над 75 навършени години с постоянен адрес на територията на Община Враца."





	.5.1.
	Годишна - за всички линии за лица по чл. 17
	4,00 лв./2,05 евро
	Важи в рамките на 1 година. Картата се издава при представяне на поименно издаден талон от Община Враца. Дава право на притежателя да закупи билет за еднократно пътуване на стойност 0.50 лв./0,26 евро 



* Цената за издаване на електронната карта/пластика, върху която да бъдат зареждани превозни документи, е 4 лв./2,05 евро с ДДС.“

§ 3. Т. 6 в Приложение № 2 към чл. 17, т. 1 в т. 6 се изменя и допълва, както следва:

6. Месечните ми доходи са в размер на ……….. лв./евро (вкл. доходите от пенсии, доходи по трудови и извънтрудови правоотношения, доходи от наеми и други).»
§ 4. Т. 6 в Приложение № 3 към чл. 17, т. 2 в т. 6 се изменя и допълва, както следва:

„6. Месечните ми доходи са в размер на ……….. лв./евро (вкл. доходите от пенсии, доходи по трудови и извънтрудови правоотношения, доходи от наеми и други).“
§ 5. Т. 6 в Приложение № 4 към чл. 17, т. 3 в т. 6 се изменя и допълва, както следва:

„6. Месечните ми доходи са в размер на ……….. лв./евро (вкл. доходите от пенсии, доходи по трудови и извънтрудови правоотношения, доходи от наеми и други).“
§ 6. В т. 8, т. 8.1. и т. 8.2. на Приложение № 9 към чл. 18, ал. 5 в т. 8 след съкращението „лв.“ се поставя наклонена черта и се добавя думата „евро“ като точките придобиват следната редакция:

 „8.
 Сумата за компенсиране по чл. 23, е в размер на ……………… лв./евро с думи (………..…………… …………………………………..…………….), от която:

8.1.
……………… лв./евро с думи (…………………………………..…………….) за общия брой продадени карти по чл. 18, изчислена като разликата от цената на едномесечна абонаментна карта за всички линии -  редовна тарифа

8.2.
……………… лв./евро с думи (…………………………………..…………….) е за общия брой продадени билети по чл.6, ал.2, т.2, изчислена като разликата от цената на билета по чл. 6, ал. 2, т. 3.“
